Document ID: 31997D0613

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Σεπτεμβρίου 1997 για την προσωρινή αναστολή των εισαγωγών φυστικιού και άλλων παράγωγων προϊόντων καταγωγής ή προελεύσεως Ιράν(Κείμενο που παρουσιάζει ενδιαφέρον για τον ΕΟΧ) (97/613/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 93/43/ΕΟΚ του Συμβουλίου, της 14ης Ιουνίου 1993, περί της υγιεινής των τροφίμων (1), και ιδίως το άρθρο 10,
Εκτιμώντας:
ότι στα φυστίκια καταγωγής ή προελεύσεως Ιράν παρατηρούνται πολλές περιπτώσεις υπερβολικής μόλυνσης από την αφλατοξίνη Β1 7
ότι, όπως διαπίστωσε η επιστημονική επιτροπή για τη διατροφή του ανθρώπου, η αφλατοξίνη Β1 προκαλεί, ακόμη και σε εξαιρετικά χαμηλές δόσεις, καρκίνους του ήπατος και ότι, επιπλέον, είναι γονιδιοτοξική 7
ότι, ως εκ τούτου, δημιουργείται σοβαρός κίνδυνος για τη δημόσια υγεία στην Κοινότητα και ότι είναι απαραίτητο να ληφθούν σύντομα, σε κοινοτικό επίπεδο, μέτρα προστασίας 7
ότι, ελλείψει, επί του παρόντος, υγειονομικών εγγυήσεων εκ μέρους των ιρακινών αρχών, είναι αναγκαίο να ανασταλούν οι εισαγωγές φυστικιών και ορισμένων παραγώγων προϊόντων καταγωγής ή προελεύσεως Ιράν 7
ότι η διάρκεια ισχύος του μέτρου αυτού πρέπει, σε μια πρώτη φάση, να περιοριστεί σ' ένα μικρό χρονικό διάστημα και να επανεξεταστεί κατά τη διάρκεια της περιόδου αυτής, προκειμένου να ελεχθεί το κατά πόσον οι ιρανικές αρχές θα είναι μελλοντικά σε θέση να παράσχουν εγγυήσεις που θα επέτρεπαν την υποκατάσταση της αναστολής εισαγωγών με τον καθορισμό ειδικών όρων σύμφωνα με το άρθρο 10 παράγραφος 1 δεύτερη περίπτωση της οδηγίας 93/43/ΕΟΚ 7
ότι είναι σκόπιμο να υποβληθούν σε συστηματικές αναλύσεις παρτίδες φυστικιού καταγωγής ή προελεύσεως τρίτων χωρών εκτός του Ιράν, προκειμένου να διαπιστωθεί η ύπαρξη ή μη προβλημάτων μόλυνσης από την αφλατοξίνη Β1, τα οποία απαιτούν μέτρα προστασίας 7 ότι τα συντονισμένα προγράμματα επισήμου ελέγχου των τροφίμων πρέπει να συμπληρωθούν προς την κατεύθυνση αυτή 7
ότι ζητήθηκε σχετικά η γνώμη των κρατών μελών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη αναστέλλουν την εισαγωγή των:
- φυστικιών που υπάγονται στον κωδικό ΣΟ 0802 50 00,
- των εψημμένων φυστικιών που υπάγονται στους κωδικούς ΣΟ 2008 19 13 και 2008 19 93
καταγωγής ή προελεύσεως Ιράν.
Άρθρο 2
Η παρούσα απόφαση θα αποτελέσει το αντικείμενο επανεξέτασης:
- πριν από την εκπνοή μιας πρώτης προθεσμίας ενός μηνός,
- εφόσον είναι αναγκαίο, εκ νέου μετά την παρέλευση δύο μηνών
από της εκδόσεώς της, προκειμένου να διαπιστωθεί το κατά πόσον ο καθορισμός ειδικών όρων για την εισαγωγή των προϊόντων που αναφέρονται στο άρθρο 1 δύναται να υποκαταστήσει την αναστολή εισαγωγών, εξασφαλίζοντας εκ παραλλήλου την προστασία της δημόσιας υγείας στην Κοινότητα.
Άρθρο 3
Τα κράτη μέλη τροποποιούν τα μέτρα που εφαρμόζουν στις εισαγωγές προκειμένου να τα ευθυγραμμίσουν με την παρούσα απόφαση. Ενημερώνουν την Επιτροπή σχετικά.
Άρθρο 4
Η παρούσα απόφαση εφαρμόζεται έως τις 15 Δεκεμβρίου 1997.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 8 Σεπτεμβρίου 1997.

Labels: 17
20
0
3
18